Yevroittifoq koronavirusga qarshi to‘rtinchi vaksinani ma'qulladi

Yevropa dori vositalari agentligi (EMA) koronavirusga qarshi to‘rtinchi vaksinani ma'qulladi, deb xabar bermoqda Reuters.
Xabarda aytilishicha, YeMA 11 mart kuni Johnson & Johnson kompaniyasining vaksinasidan foydalanishga ruxsat bergan.
Bungacha YeIda Pfizer/BioNTech, AstraZeneca va Moderna vaksinalarini qo‘llashga ruxsat berilgandi. Agentlikning yozishicha, YeI shu tarzda emlash kampaniyasini tezlashtirish va vaksina tanqisligiga barham berishga urinmoqda.
Avvalroq Johnson & Johnson vaksinasi AQSh, Kanada va Bahraynda ma'qullangandi.